CELEX: 62008CA0461
Language: hu
Date: 2009-11-19 00:00:00
Title: C-461/08. sz. ügy: A Bíróság (negyedik tanács) 2009. november 19-i ítélete (a Hoge Raad der Nederlanden (Hollandia) előzetes döntéshozatal iránti kérelme) — Don Bosco Onroerend Goed BV kontra Staatssecretaris van Financiën (Hatodik HÉA-irányelv — A 13. cikk B. része g) pontjának és a 4. cikk (3) bekezdése a) pontjának értelmezése — Részben lebontott olyan épülethez tartozó földterület értékesítése, amelynek helyére új épületet emelnek — HÉA-mentesség)

30.1.2010   
            
            
               HU
            
            
               Az Európai Unió Hivatalos Lapja
            
            
               C 24/13
            
         A Bíróság (negyedik tanács) 2009. november 19-i ítélete (a Hoge Raad der Nederlanden (Hollandia) előzetes döntéshozatal iránti kérelme) — Don Bosco Onroerend Goed BV kontra Staatssecretaris van Financiën
   (C-461/08. sz. ügy) (1)
   
   (Hatodik HÉA-irányelv - A 13. cikk B. része g) pontjának és a 4. cikk (3) bekezdése a) pontjának értelmezése - Részben lebontott olyan épülethez tartozó földterület értékesítése, amelynek helyére új épületet emelnek - HÉA-mentesség)
   2010/C 24/21
   Az eljárás nyelve: holland
   
      A kérdést előterjesztő bíróság
   
   Hoge Raad der Nederlanden
   
      Az alapeljárás felei
   
   
      Felperes: Don Bosco Onroerend Goed BV
   
      Alperes: Staatssecretaris van Financiën
   
      Tárgy
   
   Előzetes döntéshozatal iránti kérelem — Hoge Raad der Nederlanden den Haag — A tagállamok forgalmi adóra vonatkozó jogszabályainak összehangolásáról — közös hozzáadottértékadó-rendszer: egységes adóalap-megállapításról szóló, 1977. május 17-i (77/3888/EGK) hatodik tanácsi irányelv (HL L 145., 1. o.; magyar nyelvű különkiadás 9. fejezet, 1. kötet, 23. o.) 13. cikke B. része g) pontjával összefüggésben vett 4. cikke (3) bekezdésének a) pontjának értelmezése — Valamely épület vagy annak egy része és a hozzá tartozó telek első használatba vétele előtti értékesítésének adóköteles volta — Valamely, új épület építése okán részben lebontott épület értékesítése
   
      Rendelkező rész
   
   A tagállamok forgalmi adóra vonatkozó jogszabályainak összehangolásáról — közös hozzáadottértékadó-rendszer: egységes adóalap-megállapításról szóló, 1977. május 17-i 77/388/EGK tanácsi irányelv 4. cikke (3) bekezdésének a) pontjával összefüggésben értelmezett 13. cikke B. részének g) pontját úgy kell értelmezni, hogy azon földterület értékesítése, amelyen olyan romos épület áll, amelyet le kell bontani, hogy a helyére új épületet emeljenek, és amelynek az eladó által vállalt, e célt szolgáló bontása már ezen értékesítést megelőzően megkezdődött, nem esik a hatodik irányelv 13. cikke B. részének g) pontjában előírt hozzáadottértékadó-mentesség alá. Az ilyen értékesítési ügyleteket és bontási munkákra irányuló szolgáltatásokat a hozzáadottérték-adó szempontjából egységet képező ügyletnek kell tekinteni, mivel annak célja — egészét tekintve — nem a telken álló épületnek és a hozzá tartozó teleknek, hanem magának a beépítetlen teleknek az értékesítése, függetlenül attól, hogy a régi épület bontási munkálatai mennyire vannak előrehaladott állapotban a földterület tényleges értékesítésének időpontjában.
   
      (1)  HL C 69., 2009.3.21.